Det fulgte flere sesonger uten nevneverdige resultater. Dette snudde i sesongen 2006/07, da hun vant tre slalåmrenn i europacupen og oppnådde sin første topp 10-plassering i verdenscupen i Sierra Nevada. Den største suksessen var bronsemedaljen hun var med på å ta for det sveitsiske laget i lagkonkurransen under VM 2007 i Åre. 13. januar 2008 oppnådde hun sin hittil beste verdenscupplassering, da hun i Maribor ble nummer 6 i slalåm.